pythainlp/thai-wiki-dataset-v4 huggingface dataset:
วันดีมหาวินาศ คนอึดตายยาก

วันดีมหาวินาศ คนอึดตายยาก  เป็นภาพยนตร์โลดโผน/ระทึกขวัญลำดับที่ 5 ในชุด "ดาย ฮาร์ด" กำกับโดย จอห์น มัวร์ และเขียนบทโดย สคิป วู้ดส์ นำแสดงโดยบรูซ วิลลิส, ไจ คอร์ตนีย์ และเซบาสเตียน คอช ภาพยนตร์เรื่องนี้จัดอยู่ในเรต R เช่นเดียวกับภาพยนตร์ในชุด 3 ภาคแรก และเป็นการฉลองครบรอบ 25 ปีของภาพยนตร์ชุดนี้
"วันดีมหาวินาศ คนอึดตายยาก" เป็นเรื่องแรกในชุด ที่ใช้ระบบเสียง Dolby Atmos และเข้าฉายในโรงภาพยนตร์ IMAX
เรื่องย่อ.
ที่มอสโก วิคเตอร์ ชาการิน เจ้าหน้าที่ระดับสูงของรัสเซีย วางแผนจะนำตัวยูริ โคมารอฟขึ้นศาล เพื่อบีบบังคับให้โคมารอฟยอมส่งไฟล์ที่เชื่อว่าอาจใช้ปรักปรำตัวเขาได้ ในขณะเดียวกันแจ็ค แมคเคลน ก็ถูกจับหลังก่อเหตุฆาตกรรมคนของชาการินในผับ แต่เขายินยอมที่จะเป็นพยานในชั้นศาลเพื่อช่วยโคมารอฟ
จอห์น แมคเคลนทราบข่าวว่าลูกชายตัวเองถูกจับ จึงเดินทางไปยังมอสโก โดยในระหว่างการไต่สวนได้เกิดเหตุระเบิดขึ้น แจ็คและโคมารอฟหนีออกมาได้ จอห์นรีบตามทั้งคู่ไปแต่ถูกขัดขวางโดยกลุ่มนักฆ่าของชาการิน นำโดยอาลิก ทั้งสามฝ่ายขับรถไล่ล่ากัน ซึ่งสุดท้าย จอห์น แจ็คและโคมารอฟก็หลบหนีไปได้
แจ๊คพาทั้งสองไปหลบที่เซฟเฮ้าส์ และได้พบกับไมค์ คอลลินส์ ทำให้จอห์นได้รู้ความจริงว่าลูกชายของตนทำงานเป็นสายลับให้ CIA คอลลินส์สั่งให้โคมารอฟส่งมอบไฟล์ให้เขาเพื่อแลกกับการส่งโคมารอฟออกนอกประเทศ แต่กลุ่มนักฆ่าก็บุกมาอีกครั้ง คอลลินส์ถูกยิงเสียชีวิต ทั้งสามหนีออกมาได้อีกครั้งและไปยังโรงแรมแห่งหนึ่ง ที่ซึ่งโคมารอฟบอกว่าได้เก็บซ่อนไฟล์ดังกล่าวไว้ เมื่อไปถึง ทั้งสามได้พบกับไอริน่า ท่าทางมีพิรุธของเธอทำให้จอห์นสังหรณ์ใจว่าอาจจะมีอะไรแปลก ๆ ซึ่งลางสังหรณ์ของเขาก็ถูกต้อง เมื่ออาลิกและพวกโผล่มา จับจอห์นและแจ็คมัดไว้ ส่วนโคมารอฟถูกลูกสาวของตนเองจับเป็นตัวประกัน แต่จอห์นและแจ็คก็หาทางตอบโต้กลับจนอาลิกต้องล่าถอยไป
ต่อมาแจ็คได้ขโมยรถจากพวกเชชเนียซึ่งมีอาวุธอยู่เต็มคันรถ แล้วขับไปที่เชียร์โนบีล เมืองร้างที่ยังมีกัมมันตรังสีจากภัยพิบัติหลงเหลืออยู่ ในขณะเดียวกัน อาลิกก็คุมตัวโคมารอฟเข้าไปยังที่เก็บไฟล์ แต่เขากลับถูกโคมารอฟยิงเสียชีวิต โคมารอฟเผยความจริงว่าไม่เคยมีไฟล์ดังกล่าวอยู่ มีเพียงยูเรเนียมที่ใช้ทำอาวุธนิวเคลียร์จำนวนมากซึ่งเก็บไว้สมัยร่วมมือกับชาการิน แต่ต่อมาถูกชาการินหักหลังทำให้เขาต้องติดคุก โคมารอฟโทรหาชาการินและคุยโทรศัพท์กันก่อนชาการินจะถูกรัดคอเสียชีวิต
เมื่อจอห์นและแจ็คไปถึง ทั้งสองก็พบความจริงและจับกุมตัวโคมารอฟไว้ แต่ปะทะกับไอริน่าและสมุน โคมารอฟหนีไปได้ แจ็คจึงรีบตามไป ในขณะที่จอห์นตามไอริน่าที่หนีขึ้นเฮลิคอปเตอร์ ไอริน่าพยายามจะฆ่าแจ็ค แต่ถูกจอห์นขัดขวางโดยการทำให้เฮลิคอปเตอร์เสียสมดุล ด้านโคมารอฟที่เย้ยหยันก็ถูกแจ็คผลักลงจากอาคาร ร่างของโคมารอฟร่วงลงไปถูกใบพัดเฮลิคอปเตอร์สับจนละเอียด เมื่อไอริน่าเห็นว่าพ่อตัวเองเสียชีวิต จึงตัดสินใจพลีชีพนำเฮลิคอปเตอร์พุ่งชนอาคารที่ทั้งจอห์นและแจ็คหลบอยู่ แต่ทั้งสองก็หนีรอดมาได้ด้วยการกระโดดลงไปในสระน้ำ
หลังจากเรื่องทุกอย่างยุติ จอห์นและแจ็คก็เดินทางกลับนิวยอร์ก และพบกับลูซี่ แมคเคลน ที่มารอรับ ภาพยนตร์จบลงที่ทั้งสามออกเดินไปพร้อม ๆ กัน
ทีเซอร์.
วันที่ 4 ตุลาคม 2012 ทีเซอร์ของภาพยนตร์เรื่องนี้ได้รับการเผยแพร่ ต่อมาในวันที่ 3 มกราคม 2013 ทีเซอร์แบบเต็มของภาพยนตร์เรื่องนี้ก็ได้รับการเผยแพร่
สเตดฟาร์มสเตเดียม

สเตดฟาร์มสเตเดียม เป็นสนามฟุตบอลอเนกประสงค์ที่ตั้งอยู่ในเมืองเกล็นเดล, รัฐแอริโซนา โดยเปิดทำการครั้งแรกในวันที่ 1 สิงหาคม ค.ศ. 2006 เป็นสนามประจำของทีมแอริโซนา คาร์ดิแนลส์ ของเอ็นเอฟแอล และศิษย์เก่าไฟส์ต้าโบวล์ สนามกีฬานี้ตั้งอยู่ถัดจากประตูโจบิง.คอม อารีนา
รายชื่ออัลบั้มในอินเดกซ์ คัมภีร์คาถาต้องห้าม

อัลบั้มเพลงในอินเดกซ์ คัมภีร์คาถาต้องห้าม แบ่งออกตาม Season ได้แก่
อัลบั้มเพลงใน To Aru Majutsu no Index.
อนิเมะเรื่อง อินเดกซ์ คัมภีร์คาถาต้องห้าม ได้มีซิงเกิลเพลงเปิด - เพลงปิดออกมาแล้ว 4 ชุด
โดยเป็นเพลงเปิด 2 ชุด และเพลงปิด 2 ชุด
เพลงเปิด - ปิด.
PSI-missing.
อัลบั้ม PSI-missing เป็นอัลบั้มเพลงเปิดเพลงแรกของอนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 12
Rimless ~Fuchinashi no Sekai~.
อัลบั้ม (; โรมาจิ: "Rimless ~Fuchinashi no Sekai~") เป็นอัลบั้มเพลงปิดเพลงแรกของอนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 14
ดาย ฮาร์ด 3 แค้นได้ก็ตายยาก

ดาย ฮาร์ด 3 แค้นได้ก็ตายยาก  เป็นภาพยนตร์โลดโผน/ระทึกขวัญลำดับที่ 3 ในภาพยนตร์ชุด "ดาย ฮาร์ด" อำนวยการสร้างและกำกับโดย จอห์น แมคเทียร์แนน (ซึ่งกำกับ "นรกระฟ้า" ภาพยนตร์ลำดับแรกในชุดด้วย) เขียนบทโดยโจนาทาน เฮนส์ลีห์ นำแสดงโดย บรูซ วิลลิส, ซามูเอล แอล. แจ็กสัน และเจเรมี ไอเอินส์ เข้าฉายเมื่อปี ค.ศ. 1995
เรื่องย่อ.
เกิดเหตุระเบิดที่ห้างสรรพสินค้าแห่งหนึ่งในนครนิวยอร์ก ต่อมาสำนักงานตำรวจนิวยอร์กได้รับโทรศัพท์จากชายที่ชื่อ "ไซมอน" สั่งให้จอห์น แมคเคลนไปที่ย่านฮาร์เลมโดยติดป้ายว่า "I hate niggers" (ฉันเกลียดคนผิวสี) และขู่ว่าจะระเบิดลูกที่สองหากไม่ทำตาม แมคเคลนจึงทำตามคำสั่งและเกือบถูกวัยรุ่นผิวสีทำร้าย แต่ซูส คาร์เวอร์ เจ้าของร้านแถวนั้นมาช่วยไว้ แมคเคลนและคาร์เวอร์กลับไปที่สำนักงานตำรวจ และได้รับโทรศัพท์จากไซมอนอีกครั้งโดยให้เวลา 30 นาทีให้การแก้ปริศนาและหยุดระเบิดในรถไฟใต้ดิน แมคเคลนโยนระเบิดออกมาได้ทันเวลา แต่ก็ทำให้สถานีรถไฟถูกระเบิดเสียหาย เมื่อแมคเคลนและคาร์เวอร์กลับไปหาตำรวจ พวกเขาพบกับเจ้าหน้าที่ FBI ที่มีข้อมูลว่า "ไซมอน" คือไซมอน ครีกหรือไซมอน ปีเตอร์ กรูเบอร์ พี่ชายของฮันส์ กรูเบอร์ที่ถูกแมคเคลนฆ่าเมื่อ 7 ปีก่อน ไซมอนโทรมาอีกครั้งและบอกว่าเขาวางระเบิดไว้ในโรงเรียนแห่งหนึ่งในเมืองนี้ และจะบอกว่าโรงเรียนไหนหากแมคเคลนและคาร์เวอร์ทำตามที่เขาบอก แมคเคลนและคาร์เวอร์แยกไปทำภารกิจต่อ ส่วนตำรวจส่งกำลังไปตรวจค้นโรงเรียนทุกแห่งในเมือง
ขณะที่แมคเคลนแก้ปริศนาต่าง ๆ เขาตระหนักได้ว่าไซมอนใช้ระเบิดเพื่อกันตำรวจออกจากถนนวอลสตรีต ซึ่งมีธนาคารกลางนิวยอร์กตั้งอยู่ ตำรวจไปถึงและพบว่าไซมอนและลูกน้องได้บุกเข้ามาขโมยทองคำแท่งมูลค่า 140 ล้านดอลลาร์สหรัฐขึ้นรถบรรทุกและขับออกไปทางท่อส่งน้ำ แมคเคลนให้คาร์เวอร์แก้ปริศนาต่อและตามรถบรรทุกไป แต่ไซมอนปล่อยน้ำให้ไหลเข้ามาจนแมคเคลนต้องหนีออกไปทางรูท่อส่งน้ำ แมคเคลนและคาร์เวอร์ตามต่อไปจนพบเรือบรรทุกน้ำมันและแอบขึ้นเรือ แต่ถูกจับได้และมัดติดกับระเบิดของจริง ส่วนระเบิดในโรงเรียนเป็นของปลอม ไซมอนบอกว่าเขาจะระเบิดเรือทิ้งแล้วกลับมาเก็บทองคำแท่งภายหลังและให้กระปุกยาแก้ปวดแก่แมคเคลนก่อนจะออกไป แมคเคลนและคาร์เวอร์แก้มัดและหนีออกมาได้ก่อนระเบิดจะทำงาน
แมคเคลนและคาร์เวอร์ไปพบตำรวจ และบอกว่าบนเรือไม่มีทองคำแท่ง การระเบิดเรือทิ้งเป็นอุบายของไซมอนเพื่อไม่ให้ตามต่อได้ คาร์เวอร์แนะนำให้แมคเคลนโทรหาฮอลลี ภรรยา ขณะที่โทรศัพท์ แมคเคลนพบว่ากระปุกยามาจากรัฐเกแบ็กในแคนาดา แมคเคลน คาร์เวอร์และตำรวจจึงบุกไปที่โกดังที่พวกของไซมอนรวมตัวอยู่และจับลูกน้องของไซมอนได้ทั้งหมด ไซมอนและแคทยา นักบินหนีขึ้นเฮลิคอปเตอร์และพยายามยิงแมคเคลน แต่ถูกแมคเคลนยิงสายไฟจนไปเกี่ยวกับใบพัดเฮลิคอปเตอร์ ทำให้เฮลิคอปเตอร์ตกและระเบิด หลังจากฆ่าไซมอนและรวบรวมทองคำแท่งแล้ว คาร์เวอร์บอกให้แมคเคลนกลับไปคุยโทรศัพท์กับฮอลลีต่อ
ผลตอบรับ.
บ็อกซ์ออฟฟิศ.
"ดาย ฮาร์ด 3 แค้นได้ก็ตายยาก" ทำรายได้ 100,012,499 ดอลลาร์สหรัฐฯ ในสหรัฐ และ 266,089,167 ดอลลาร์สหรัฐฯ ในต่างประเทศ รวมได้ 366,101,666 ดอลลาร์สหรัฐฯ ส่งผลให้ภาพยนตร์เรื่องนี้ทำรายได้สูงที่สุดใน ค.ศ. 1995
พระราชาคณะเจ้าคณะรอง

พระราชาคณะเจ้าคณะรองเป็นสมณศักดิ์ของพระสงฆ์ไทย มีศักดิ์สูงกว่าพระราชาคณะชั้นธรรม และรองลงมาจากสมเด็จพระราชาคณะ จึงเรียกอีกอย่างว่า รองสมเด็จพระราชาคณะ และในปัจจุบันมีพระราชนิยมตั้งชื่อสมณศักดิ์โดยขึ้นต้นว่า พระพรหมฯ จึงเรียกอีกอย่างว่า พระราชาคณะชั้นพรหม
รายนามพระราชาคณะเจ้าคณะรอง ในปัจจุบัน.
ปัจจุบันมีพระราชาคณะเจ้าคณะรอง ชั้นหิรัญบัฏ จำนวน 43 รูป แบ่งเป็น มหานิกาย 26 รูป และ ธรรมยุติกนิกาย 17 รูป ดังนี้
หมายเหตุ.
<templatestyles src="Reflist/styles.css" />
ดาย ฮาร์ด 2 อึดเต็มพิกัด

ดาย ฮาร์ด 2 อึดเต็มพิกัด (บางครั้งใช้ว่า "Die Hard 2: Die Harder") เป็นภาพยนตร์โลดโผน/ระทึกขวัญลำดับที่ 2 ในภาพยนตร์ชุด "ดาย ฮาร์ด" กำกับโดยเรนนี ฮาร์ลิน นำแสดงโดยบรูซ วิลลิสและบอนนี่ เบเดเลีย ที่กลับมารับบท "จอห์น แมคเคลน" และ "ฮอลลี่ แมคเคลน" ตามลำดับอีกครั้ง เขียนบทโดย สตีเฟ่น อี. เด ซูซ่า (ผู้ร่วมเขียนบท "นรกระฟ้า" ภาพยนตร์ในชุดดาย ฮาร์ดเรื่องแรกด้วย) และดั๊ก ริชาร์ดสัน เข้าฉายเมื่อปี ค.ศ. 1990
เรื่องย่อ.
ในวันคริสต์มาสอีฟ หนึ่งปีหลังจากเหตุการณ์ที่อาคารนากาโตมิ จอห์น แมคเคลนไปรอรับฮอลลี ภรรยาของเขาที่ท่าอากาศยานนานาชาติวอชิงตันดัลเลส ขณะอยู่ที่บาร์ของท่าอากาศยาน แมคเคลนสังเกตเห็นชายสองคนถือกระเป๋าและหนึ่งในนั้นพกปืน จึงตามสองคนนั้นไปจนถึงส่วนเก็บสัมภาระ แมคเคลนยิงต่อสู้กับอีกฝ่ายและฆ่าชายหนึ่งในสองคนนั้น ส่วนอีกคนหนีไปได้ หลังตรวจสอบประวัติชายที่ถูกฆ่า พบว่าเป็นทหารรับจ้าง ซึ่งเชื่อว่าเสียชีวิตไปแล้ว แมคเคลนจึงนำเรื่องนี้ไปบอกสารวัตรลอเรนโซ ผู้บังคับการตำรวจท่าอากาศยาน แต่กลับถูกไล่ออกมา
ผู้การสจ๊วต อดีตหน่วยรบพิเศษสหรัฐ และลูกน้องเข้ายึดโบสถ์ที่อยู่ใกล้ท่าอากาศยานและควบคุมระบบต่าง ๆ ของท่าอากาศยานทั้งหมด เขามีแผนจะช่วยเหลือนายพลเอสเปอรันซา จอมเผด็จการและนักค้ายาเสพติดที่ถูกส่งตัวมาดำเนินคดีในสหรัฐอเมริกา สจ๊วตขอเครื่องบินโบอิง 747 เพื่อใช้หลบหนีและเตือนท่าอากาศยานว่าอย่าพยายามแทรกแซง ในขณะเดียวกัน แมคเคลนรู้ว่าฮอลลีอยู่บนเครื่องบินลำหนึ่งที่บินวนอยู่เหนือกรุงวอชิงตัน ดี. ซี. และมีน้ำมันไม่พอที่จะบินไปลงที่อื่น แมคเคลนจึงร่วมมือกับมาร์วิน ภารโรงของท่าอากาศยาน
เลสลี บาร์นส หัวหน้าฝ่ายคมนาคมของท่าอากาศยานนำกำลังหน่วยปฏิบัติการพิเศษไปที่ส่วนแอนเน็กซ์ สกายวอล์ก เพื่อกู้คืนระบบสื่อสารกับเครื่องบิน แต่ถูกลูกน้องของสจ๊วตลอบโจมตีจนหน่วยปฏิบัติการพิเศษถูกฆ่า แมคเคลนตามมาช่วยบาร์นสและฆ่าลูกน้องของสจ๊วต สจ๊วตจึงโต้กลับด้วยการเจาะระบบของเครื่องบินทำให้เกิดระเบิด ทีมหน่วยรบพิเศษสหรัฐ นำโดยพันตรีแกรนต์ถูกเรียกให้เข้ามาปฏิบัติหน้าที่ ด้านแมคเคลนรู้ว่าเครื่องบินของเอสเปอรันซาลงจอดแล้วจากวิทยุสื่อสาร จึงรีบไปที่นั่น
แมคเคลนไปถึงเครื่องบินของเอสเปอรันซาก่อน แต่ถูกสจ๊วตขังไว้ในเครื่องและขว้างระเบิดใส่ แมคเคลนหนีออกมาได้โดยใช้ที่นั่งดีดตัว บาร์นสช่วยแมคเคลนหาตำแหน่งที่ตั้งของสจ๊วตและสั่งให้ทีมของแกรนต์บุกที่ตั้ง แมคเคลนตามลูกน้องของสจ๊วตไปแล้วใช้ปืนกลที่ยึดมาจากฝ่ายนั้นยิง แต่พบว่าเป็นกระสุนเปล่า เขาจึงตระหนักว่าแท้จริงแล้ว ลูกน้องของสจ๊วตและทีมของแกรนต์ทำงานร่วมกัน
แมคเคลนเข้าไปพูดคุยกับลอเรนโซและสั่งให้รีบไปหยุดเครื่องบินของสจ๊วต โดยพิสูจน์เรื่องทั้งหมดด้วยการยิงปืนกลที่มีกระสุนเปล่า ขณะเดียวกัน ริชาร์ด ธอร์นเบิร์ก นักข่าวที่เคยเสนอข่าวครอบครัวแมคเคลนในเหตุการณ์ที่อาคารนากาโตมิและอยู่บนเครื่องบินลำเดียวกับฮอลลีโทรมารายงานข่าว ทำให้ผู้คนในท่าอากาศยานแตกตื่น ฮอลลีจึงใช้เครื่องช็อตไฟฟ้าช็อตเขาจนสลบ
แมคเคลนขึ้นเฮลิคอปเตอร์ของนักข่าวและกระโดดลงที่ปีกเครื่องบินของสจ๊วต เขาใช้แจ็กเก็ตอุดที่ปีกเครื่องบินเพื่อไม่ให้เครื่องบินบินขึ้นได้ แกรนต์ออกมาสู้กับแมคเคลน แต่ถูกดูดเข้าไปในใบพัด สจ๊วตตามออกมาสู้และถีบแมคเคลนจนตกเครื่องบิน แต่ก่อนตกเครื่องบิน แมคเคลนคว้าสลักถังน้ำมันไว้ ทำให้น้ำมันรั่วออกมา แมคเคลนใช้ไฟแช็กจุดไฟ ทำให้ไฟวิ่งลามไปติดที่ปีกเครื่องบินจนระเบิดและฆ่าผู้ก่อการร้ายทุกคน เครื่องบินที่ฮอลลีโดยสารลงจอดโดยใช้เปลวไฟบนทางวิ่ง ในที่สุดแมคเคลนและฮอลลีได้พบกันอีกครั้ง
เทศบาลนครสงขลา

สงขลา เป็นเทศบาลนครที่ตั้งอยู่ในเขตตำบลบ่อยาง อำเภอเมืองสงขลา จังหวัดสงขลา เป็นเขตองค์กรปกครองส่วนท้องถิ่นที่ตั้งศาลากลางจังหวัดสงขลา การที่นครสงขลาตั้งอยู่ติดกับชายฝั่งทะเลอ่าวไทย จึงทำให้มีการค้าขายทางพานิชย์นาวีป็นจำนวนมาก
ประวัติ.
สมัยโบราณสงขลาเป็นชุมชนประมงบนคาบสมุทรสทิงพระ ต่อมาพ่อค้าชาวตะวันตกใช้เป็นท่าเรือขนส่งสินค้า ชุมชนจึงขยายตัวเป็นเมืองท่าสำคัญที่ปรากฏในประวัติศาสตร์ว่า "Singora (ซิงกอรา)" โดยชื่อนี้สามารถสันนิษฐานได้หลายแบบ โดยข้อสันนิษฐานที่เด่นชัดที่สุด คือ เมืองสงขลาในสมัยก่อนมีชื่อว่า สิงขร เมื่อพ่อค้าชาวตะวันตกเข้ามาจึงได้มีการเรียกตามสำเนียงฝรั่ง และเพื้ยนมาเป็นสงขลาในปัจจุบัน
สมัยกรุงศรีอยุธยา สมเด็จพระนารายณ์มหาราชได้ส่งกองทัพมาทำลายเมืองอย่างราบคาบ จึงได้มีการย้ายตัวเมืองไปยังฝั่งแหลมสน (ปัจจุบันอยู่ที่บ้านบ่อเตย อำเภอสิงหนคร) ส่วนเจ้าเมืองก็จะเป็นชาวพื้นเมืองบ้าง ชาวจีนบ้าง ตามยุคสมัยนั้นๆ ในสมัยพระบาทสมเด็จพระนั่งเกล้าเจ้าอยู่หัวแห่งกรุงรัตนโกสินทร์ เมืองสงขลามีฐานะเป็นเมืองประเทศราชของอาณาจักรสยาม พระบาทสมเด็จพระนั่งเกล้าเจ้าอยู่หัวโปรดให้สร้างเมืองใหญ่ขึ้นใหม่ที่ฝั่งบ่อยาง (ที่ตั้งปัจจุบัน) ใช้เวลาสร้างเมืองนานถึง 10 ปี พระบาทสมเด็จพระจอมเกล้าเจ้าอยู่หัว เสด็จมาพำนักอยู่ถึง 2 ครั้ง
ในปี พ.ศ. 2439 สงขลาเป็นที่ตั้งของที่ว่าการมณฑลนครศรีธรรมราช ปี พ.ศ. 2463 สถาปนาเป็นสุขาภิบาลเมืองสงขลา ปี พ.ศ. 2478 ยกฐานะขึ้นเมืองเทศบาลเมืองสงขลา และในปี พ.ศ. 2542 ได้มีพระราชกฤษฎีกา เปลี่ยนแปลงฐานะเทศบาลเมืองสงขลาเป็นเทศบาลนครสงขลา (ราชกิจจานุเบกษา เล่ม 116 ตอน 110 ก. วันที่ 10 พฤศจิกายน 2542) และก่อตั้งเป็นเทศบาลนครสงขลา เมื่อวันที่ 11 พฤศจิกายน 2542
การศึกษา.
รายชื่อโรงเรียนที่ตั้งอยู่ในเขตเทศบาลนครสงขลา
<templatestyles src="Col-begin/styles.css"/>
ชุมชน.
รายชื่อชุมชนในเขตเทศบาลนครสงขลา
เขต 1.
<templatestyles src="Div col/styles.css"/>
เขต 2.
<templatestyles src="Div col/styles.css"/>
เขต 3.
<templatestyles src="Div col/styles.css"/>
เขต 4.
<templatestyles src="Div col/styles.css"/>
กระจุกดาวเป็ดป่า

กระจุกดาวเป็ดป่า (รู้จักกันดีในชื่อ เมซีเย 11 หรือ เอ็ม 11 หรือ เอ็นจีซี 6705,) เป็นกระจุกดาวเปิดในกลุ่มดาวโล่ ห่างจากศูนย์กลางของดาราจักรทางช้างเผือกประมาณ 22,000 ปีแสง ก็อทฟรีท เคียร์ช ค้นพบกระจุกดาวนี้ใน พ.ศ. 2224
กระจุกดาวเป็ดป่าเป็นหนึ่งในกระจุกดาวเปิดที่ใหญ่ที่สุดและได้รับการศึกษาค้นคว้ามากที่สุด มีอายุประมาณ 316 ล้านปี ดาวสว่างที่สุดที่เป็นสมาชิกของกระจุกดาวนี้มีความสว่างขนาด 8
ที่มาของชื่อ.
ชื่อของกระจุกดาว "Wild Duck" (เป็ดป่า) มาจากดาวฤกษ์ที่สว่างมากในกลุ่มดาวเรียงตัวกันคล้ายการบินของฝูงเป็ดป่า ซึ่งฝูงเป็ดป่าจะบินกันเป็นรูปตัววี "V"
51 ม้าบิน บี

51 ม้าบิน บี  หรือบางครั้งเรียกอย่างไม่เป็นทางการว่า เบลเลโรพอน (Bellerophon) เป็นดาวเคราะห์นอกระบบที่อยู่ห่างประมาณ 50 ปีแสงจากโลกในบริเวณกลุ่มดาวม้าบิน เป็นดาวเคราะห์นอกระบบดวงแรกที่ถูกค้นพบในวงโคจรรอบดาวฤกษ์ในแถบลำดับหลัก คือ 51 ม้าบิน ซึ่งเป็นดาวฤกษ์คล้ายดวงอาทิตย์ (ดาวเคราะห์นอกระบบดวงแรกสุดที่มีการค้นพบนั้นโคจรรอบพัลซาร์ PSR 1257 ค้นพบโดย Aleksander Wolszczan เมื่อปี ค.ศ. 1992) ซึ่งเป็นการค้นพบครั้งใหญ่ในงานวิจัยด้านดาราศาสตร์ มันเป็นดาวเคราะห์ต้นแบบสำหรับการจัดระดับดาวเคราะห์ในประเภท ดาวพฤหัสบดีร้อน
สนูด

สนูด  เป็นที่โพกศีรษะของสตรียุโรปในอดีต หรือในปัจจุบันเชื่อมต่อกับคอ สนูดอาจทำมาจากผ้าหนา ๆ แต่ถักให้หลวมหรือใช้วัสดุคล้ายตาข่าย ในอดีต (หรืออาจใช้บ้างในปัจจุบัน) เป็นกระเป๋าตาข่ายเล็ก ๆ ผูกติดเข้ากันเพื่อรวบผมด้านหลังเข้ามาไว้ใกล้กับต้นคอ
เสื้อกล้าม

เสื้อกล้าม, เสื้อแขนกุด หรือเสื้อไม่มีแขน  เป็นเสื้อที่ไม่มีแขนเสื้อ หรือตัดแขนเสื้อออก ใส่ได้ทั้งเพศชายและหญิง ขึ้นอยู่กับรูปแบบ ผู้ชายมักสวมใส่เป็นเสื้อใน และมักสวมใส่โดยนักกีฬาอย่างเช่น กรีฑาประเภทต่าง ๆ อาจถือเป็นชุดลำลอง โดยมากใส่ในที่อากาศอบอุ่น
สหพันธ์ฟุตบอลฝรั่งเศส

สหพันธ์ฟุตบอลฝรั่งเศส  หรือ แอ็ฟแอ็ฟแอ็ฟ  เป็นสมาคมฟุตบอลในประเทศฝรั่งเศส รวมถึงดูแลดินแดนโพ้นทะเลของฝรั่งเศส (กัวเดอลุป เฟรนช์เกียนา มาร์ตีนิก มายอต นิวแคลิโดเนีย เฟรนช์พอลินีเชีย เรอูว์นียง) ก่อตั้งขึ้นในปี ค.ศ. 1919 ตั้งอยู่ที่กรุงปารีส เป็นสมาชิกกลุ่มก่อตั้งของฟีฟ่า ดูแลรับผิดชอบการแข่งขันฟุตบอลในฝรั่งเศส ทั้งการแข่งขันอาชีพและสมัครเล่น สหพันธ์รับผิดชอบ ตั้งแต่การจัดการทั้งทีมชาติฟุตบอลชาย หญิง และทีมชาติเยาวชน ในปี ค.ศ. 2010 สหพันธ์ออกได้รับรองใบอนุญาตแล้ว 2,107,924 ใบ โดยมีนักฟุตบอลลงทะเบียนมากกว่า 1,800,000 คน รวมถึงสโมสรที่ลงทะเบียนมากกว่า 18,000 สโมสร
อาดิดาส พรีเดเตอร์

อาดิดาส พรีเดเตอร์  เป็นรุ่นรองเท้าฟุตบอลที่พัฒนาโดยบริษัทผลิตอุปกรณ์กีฬาสัญชาติเยอรมัน อาดิดาส โดยออกแบบตามแนวคิดของอดีตนักฟุตบอลชาวออสเตรเลีย เคร็ก จอห์นสตัน รุ่นพรีเดเตอร์ออกแบบมาเพื่อเพิ่มการเสียดสีระหว่างรองเท้ากับลูกฟุตบอล ในปลายปี ค.ศ. 2010 อาดิดาสได้ออกแบบเทคโนโลยีใหม่ "Power-spine" ที่ช่วงในการยิงโดยลดการงอของเท้าขณะเตะลูกฟุตบอล
เครก จอห์นสตัน

เครก จอห์นสตัน  เกิดวันที่ 25 มิถุนายน ค.ศ. 1960 เป็นอดีตนักฟุตบอล เป็นหนึ่งในนักฟุตบอลชาวออสเตรเลียคนแรกที่มีสร้างอิทธิพลให้กับวงการฟุตบอลอังกฤษ เป็นที่จดจำในฐานะผู้เล่นสโมสรฟุตบอลลิเวอร์พูลในทศวรรษ 1980 หลังแขวนสตั๊ด เขาเป็นผู้ร่วมออกแบบรุ่นรองเท้าอาดิดาส พรีเดเตอร์ ที่ใช้กันแพร่หลายในวงการฟุตบอลและรักบี้
บิลลี ไรต์ (นักฟุตบอลเกิดปี พ.ศ. 2467)

วิลเลียม แอมโบรส "บิลลี" ไรต์ (6 กุมภาพันธ์ ค.ศ. 1924 - 3 กันยายน ค.ศ. 1994) เป็นนักฟุตบอลชาวอังกฤษ เล่นฟุตบอลอาชีพกับสโมสรฟุตบอลวุลเวอร์แฮมป์ตันวอนเดอเรอส์โดยตลอด เขาเป็นนักฟุตบอลคนแรกในโลกที่ลงแข่ง 100 นัด ไรต์ถือสถิติลงแข่งในฟุตบอลทีมชาติยาวนานที่สุด ลงแข่งขัน 105 นัดให้กับฟุตบอลทีมชาติอังกฤษ เป็นกัปตันทีม 90 นัด
การเสียชีวิต.
เขาเสียชีวิตด้วยโรคมะเร็งตับอ่อนเมื่อวันที่ 3 กันยายน พ.ศ. 2537 อายุ 70 ปี โดยได้รับการวินิจฉัยว่าป่วยเมื่อต้นปีนี้ เขาถูกเผาและขี้เถ้าของเขากระจัดกระจายอยู่ในสนามที่ Molineux 
มรดก.
ในปี 2009 เอเย่นต์ฟุตบอลอังกฤษไบรอัน ยือเบรย์เริ่มรณรงค์ในที่สาธารณะเพื่อรับตำแหน่งอัศวินมรณกรรมของไรท์ แคมเปญนี้ได้รับการสนับสนุนจากแฟนๆ หลายพันคน และอดีตผู้เล่นมืออาชีพหลายคน
ในปี 2008 Midland Metro ได้ตั้งชื่อรถรางAnsaldoBreda T-69เพื่อเป็นเกียรติแก่เขา
ฮัมเมลอินเตอร์เนชันแนล

ฮัมเมลอินเตอร์เนชันแนล  เป็นบริษัทผลิตอุปกรณ์กีฬาจากเดนมาร์ก ก่อตั้งในปี ค.ศ. 1923 โดยครอบครัวเมสส์เมอร์ ในเมืองฮัมบวร์ค ประเทศเยอรมนี ปัจจุบันผลิตอุปกรณ์กีฬาสำหรับกีฬา ฟุตบอล แฮนด์บอล บาสเกตบอล รักบี้ ออสเตรเลียนฟุตบอล ชินตี และวอลเลย์บอล บริษัทยังผลิตรองเท้ากีฬาฟุตบอลและแฮนด์บอลด้วย
สถานีรถไฟโอฟูนะ

สถานีรถไฟโอฟูนะ (; โรมาจิ: "Ōfuna-eki") เป็นสถานีรถไฟในเมืองคามากูระ จังหวัดคานางาวะ ให้บริการโดยบริษัทรถไฟญี่ปุ่นตะวันออก
เส้นทาง.
สถานีรถไฟโอฟูนะให้บริการในเส้นทาง สายหลักโทไกโด, สายโชนัน-ชินจูกุ, สายเนงิชิ (สายเคฮิน-โทโฮกุ), สายโยโกซูกะ และโชนันโมโนเรล
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คณะผู้ยึดอำนาจการปกครอง

คณะผู้ยึดอำนาจการปกครอง  เป็นรัฐบาลที่นำโดยคณะผู้นำทางทหาร คำนี้มาจากภาษาสเปน "junta" หมายถึง คณะกรรมการหรือที่ประชุม เกิดขึ้นครั้งแรกในสงครามคาบสมุทรครั้งที่นโปเลียนเข้ารุกรานสเปนในคริสต์ศักราช 1808 โดยคำนี้นิยามถึงรัฐบาลรูปแบบอำนาจนิยมโดยมีโครงสร้างแบบคณาธิปไตยเผด็จการทหาร โดยการปกครองแบบนี้จะค่อนข้างเด่นจากการปกครองอำนาจนิยมรูปแบบอื่น ๆ เช่น บุรุษทหาร (เผด็จการทหารแบบอัตตาธิปไตย) โครงสร้างแบบกลไก (คณาธิปไตยเผด็จการแบบพรรคการเมือง) และ ลัทธิผู้นำนิยม (อัตตาธิปไตยเผด็จการแบบโครงสร้างพรรคการเมือง) เป็นต้น
ลิขิต เนียมวัน

ลิขิต เนียมวัน แอนเดอร์สสัน  เกิดวันที่ 24 กุมภาพันธ์ พ.ศ. 2516 ที่จังหวัดพิษณุโลก เป็นนักกีฬาฮอกกี้น้ำแข็งระดับอาชีพชาวไทย-สวีเดน นอกจากนี้ เขายังเป็นผู้ฝึกสอนให้แก่นักกีฬาฮอกกี้น้ำแข็งชายทีมชาติไทย ตลอดจนเป็นต้นแบบให้แก่นักกีฬาร่วมทีมหลายราย
ประวัติ.
ลิขิต เนียมวัน แอนเดอร์สสัน เกิดที่ประเทศไทย แต่ไปเติบโตในประเทศสวีเดน จากนั้น เขาได้กลับมาร่วมทีมกับฮอกกี้น้ำแข็งชายทีมชาติไทย และได้รับการกล่าวว่าเป็นหนึ่งในกำลังสำคัญของฮอกกี้น้ำแข็งชายทีมชาติไทยในกีฬาเอเชียนเกมส์ฤดูหนาว 2011 ซึ่งจัดขึ้นที่ประเทศคาซัคสถาน และได้รับเหรียญเงินในการแข่งขันดังกล่าว
ลิขิต เนียมวัน ยังเป็นส่วนหนึ่งของทีมในการแข่งขันรายการไอแฮทชาเลนจ์คัพออฟเอเชีย 2012 ซึ่งจัดขึ้นที่เดห์ราดูน ประเทศอินเดีย นอกจากนี้ เขายังมีส่วนร่วมในกีฬาฟุตบอลระดับเยาวชน รวมถึงการฝึกสอนให้แก่นักกีฬาฮอกกี้น้ำแข็งในประเทศไทย
การปราบปรามการก่อความไม่สงบ

การปราบปรามการก่อความไม่สงบ  หรือย่อเป็น COIN เป็นปฏิบัติการที่รัฐใช้ในการรับมือกับขบวนการติดอาวุธและการเคลื่อนไหวที่ท้าทายอำนาจรัฐ การก่อความไม่สงบมักไม่ใช่เพียงการรบตามแบบ แต่รวมถึงการใช้สงครามกองโจร การโฆษณาชวนเชื่อ การแทรกซึมทางการเมือง และการดึงการสนับสนุนจากประชาชน ดังนั้นการปราบปรามจึงมิอาจพึ่งพาแต่กำลังทหาร แต่ต้องอาศัยการบูรณาการหลายด้าน ทั้งการเมือง กฎหมาย เศรษฐกิจ และสังคม
หลักการสำคัญของ COIN ได้แก่ การเสริมสร้างความชอบธรรมของรัฐและกฎหมาย การคุ้มครองประชาชนเป็นหลักสำคัญ การร่วมมือระหว่างหน่วยงานพลเรือนและทหาร การใช้ข่าวกรองในการตัดสินใจ การจำกัดการใช้กำลังเพื่อหลีกเลี่ยงผลกระทบต่อพลเรือน และการปรับแนวทางให้เข้ากับบริบทท้องถิ่น หลักคิดเหล่านี้ทำให้ COIN มุ่งไปที่การรักษาความเชื่อมั่นและความร่วมมือจากประชาชน มากกว่าการมุ่งกำจัดฝ่ายตรงข้ามเพียงอย่างเดียว 
วิธีการที่นำมาใช้ใน COIN มีทั้งการ “กวาดพื้นที่-รักษาพื้นที่-พัฒนาพื้นที่” (clear-hold-build) การสร้างพื้นที่ปลอดภัยแล้วขยายผลแบบจุดหมึกซึม (ink-spot) การบังคับใช้กฎหมายควบคู่กับการพัฒนาเศรษฐกิจและโครงสร้างพื้นฐาน การสื่อสารและการประชาสัมพันธ์เชิงบวก การออกนโยบายคืนสู่สังคมหรือนิรโทษกรรม และการใช้ปฏิบัติการทางจิตวิทยา โดยทั้งหมดนี้ต้องมุ่งไปที่การแก้ปัญหาเชิงโครงสร้าง เช่น ความเหลื่อมล้ำ ความไม่เป็นธรรม หรือการบริหารที่ล้มเหลว ซึ่งเป็นสาเหตุที่ทำให้การก่อความไม่สงบเกิดขึ้นและดำรงอยู่ได้
ในประวัติศาสตร์มีทั้งกรณีที่ประสบผลสำเร็จ เช่น การปราบปรามคอมมิวนิสต์ในมาลายา และกรณีที่ล้มเหลว เช่น แอลจีเรีย เวียดนาม อิรัก และอัฟกานิสถาน ซึ่งสะท้อนให้เห็นว่าการใช้กำลังเพียงอย่างเดียวไม่เพียงพอหากรัฐขาดความชอบธรรมและการสนับสนุนจากประชาชน
แบ่งแยกแล้วปกครอง

ในทางการเมืองและสังคมวิทยา แบ่งแยกแล้วปกครอง (มาจากภาษาละติน "divide et impera") เป็นการรวมยุทธศาสตร์การเมือง การทหารและเศรษฐกิจในการได้มาซึ่งและรักษาอำนาจโดยการแยกอำนาจรวมศูนย์ที่ใหญ่กว่าออกเป็นส่วนเล็ก ๆ ที่แต่ละส่วนมีอำนาจน้อยกว่าผู้ที่กำลังใช้ยุทธศาสตร์ดังกล่าว มโนทัศน์นี้หมายถึง ยุทธศาสตร์ที่แยกโครงสร้างอำนาจที่มีอยู่และป้องกันกลุ่มอำนาจที่เล็กกว่ามิให้รวมกันขึ้น
องค์ประกอบของเทคนิคนี้ มี
ในประวัติศาสตร์ ยุทธศาสตร์นี้ได้ถูกใช้ในหลายทางโดยจักรวรรดิที่มุ่งขยายดินแดนออกไป
มโนทัศน์ดังกล่าวยังมีการกล่าวถึงเป็นยุทธศาสตร์สำหรับการดำเนินการทางตลาดในทางเศรษฐศาสตร์เพื่อนำผู้เล่นส่วนมากออกจากตลาดแข่งขัน
การนัดหยุดงานทั่วไป

การนัดหยุดงานทั่วไป  เป็นการนัดหยุดงานโดยมวลชนที่จำเป็น (critical mass) ของกำลังแรงงานในนคร ภูมิภาค หรือประเทศ ขณะที่การนัดหยุดงานทั่วไปมีขึ้นเพื่อจุดประสงค์ทางการเมือง ทางเศรษฐกิจหรือทั้งคู่ การนัดหยุดงานทั่วไปมีแนวโน้มได้รับแรงผลักดันจากความเห็นพ้องต้องกันในอุดมการณ์หรือชนชั้นของผู้เข้าร่วม นอกจากนี้ การนัดหยุดงานทั่วไปยังมีลักษณะของการมีส่วนร่วมของกรรมกรในกลุ่มคนที่ทำงาน และมีแนวโน้มข้องเกี่ยวกับทั้งชุมชน การนัดหยุดงานทั่วไปได้รับความนิยมเพิ่มขึ้นและลดลงตั้งแต่กลางคริสต์ศตวรรษที่ 19 และเป็นลักษณะของการนัดหยุดงานครั้งสำคัญในประวัติศาสตร์หลายครั้ง
มิว แท่นบูชา

มิว แท่นบูชา (μ Ara, μ Arae) หรือที่มักเรียกตามชื่อที่กำหนดใน Henry Draper Catalogue ว่า HD 160691 เป็นดาวฤกษ์ในแถบลำดับหลักประเภทดาวแคระเหลือง อยู่ห่างจากโลกประมาณ 50 ปีแสง โดยอยู่ในกลุ่มดาวแท่นบูชา ดาวดวงนี้มีระบบดาวเคราะห์ซึ่งเท่าที่ทราบในปัจจุบันมีทั้งหมด 4 ดวง ในจำนวนนี้ 3 ดวงมีมวลเทียบเท่าดาวพฤหัสบดี ดาวเคราะห์ดวงที่อยู่ด้านในสุดของระบบเป็น "ดาวเนปจูนร้อน" หรือ "ซูเปอร์เอิร์ธ" ดวงแรกที่ถูกค้นพบ
การหาอายุจากคาร์บอนกัมมันตรังสี

การหาอายุจากคาร์บอนกัมมันตรังสี (มักเรียกสั้นๆว่า การหาอายุคาร์บอน) เป็นวิธีการหาอายุจากธาตุกัมมันตรังสี" (radiometric dating) " รูปแบบหนึ่งโดยการใช้ปรากฏการณ์ธรรมชาติของ คาร์บอน-14 (#เปลี่ยนทาง 
) ซึ่งเป็นธาตุกัมมันตรังสี เพื่อประมาณการอายุของวัสดุคาร์บอน-แบริ่ง ได้ถึงประมาณ 58,000 ถึง 62,000 ปี แบบหยาบ หรือ ยังไม่สามารถบ่งชี้ได้แน่ชัด การหาอายุคาร์บอนมักนำมาใช้บ่งบอกอายุของคาร์บอนระหว่าง "ช่วงก่อนปัจจุบัน(BP)" กับ "ช่วงปัจจุบัน" ตามที่กำหนดไว้คือปีคริสต์ศักราช 1950 ซึ่งเป็นอายุที่สามารถบ่งชี้ได้เพื่อเทียบกับวันตามปฏิทิน หนึ่งในสิ่งที่ใช้การคำนวณหาอายุของคาร์บอนมากที่สุดคือ การประมาณการอายุของซากสารประกอบอินทรีย์ที่ได้จากการขุดค้นทางโบราณคดี ในขณะที่พืชเปลี่ยนคาร์บอนไดออกไซด์(#เปลี่ยนทาง 
) ในชั้นบรรยากาศ ด้วยการแยกอินทรียวัตถุตามขั้นตอนการสังเคราะห์ด้วยแสง เป็นการเพิ่มปริมาณของ #เปลี่ยนทาง 
ให้ใกล้เคียงกับระดับของไอโซโทปคาร์บอนในชั้นบรรยากาศ เมื่อพืชตายหรือถูกกินโดยสิ่งมีชีวิตอื่น"(ตัวอย่าง โดยมนุษย์หรือสัตว์อื่นๆ)" การสะสมของส่วนประกอบ #เปลี่ยนทาง 
หยุดตัวลง และวัตถุลดลงตามอัตราเลขชี้กำลังเนื่องจากการย่อยสลายธาตุกัมมันตรังสีของ #เปลี่ยนทาง 
จากการเปรียบเทียบอัตราส่วนคงเหลือของ #เปลี่ยนทาง 
ของวัตถุตัวอย่างเมื่อเปรียบเทียบจาก #เปลี่ยนทาง 
ในชั้นบรรยากาศ ช่วยให้สามารถประเมินอายุของวัตถุตัวอย่างได้
เทคนิคการหาอายุของคาร์บอนนี้ได้รับการพัฒนาโดย Willard Libby และเพื่อนร่วมสถาบันศึกษาของเขาที่มหาวิทยาลัยชิคาโกในปีค.ศ. 1949
ในประเทศไทย หน่วยงานที่ให้บริการตรวจหาอายุด้วยวิธีคาร์บอนกัมมันตรังสีคือ สถาบันเทคโนโลยีนิวเคลียร์แห่งชาติ (องค์การมหาชน)
พื้นฐานทางเคมีและกายภาพ.
ธาตุคาร์บอนมีสถานะคงที่ 2 สถานะคือ ไอโซโทปปลอดรังสีได้แก่ คาร์บอน-12 (มีนิวตรอน 6 โปรตอน 6) และ คาร์บอน-13 และไอโซโทปที่ไม่เสถียรคือ คาร์บอน-14 (#เปลี่ยนทาง 
) ซึ่งมีนิวตรอน 8 ตัว และยังคงหลงเหลือตกค้างอยู่บนโลก คาร์บอน-14 มีอายุสัมพัทธ์ของครึ่งชีวิตประมาณ 5,730 ปี กล่าวคือจำนวนโมเลกุลของคาร์บอน-14 จะเหลือครึ่งหนึ่งเมื่อมีอายุครบ 5,730 ปี โดยการสลายให้อนุภาคบีตา
หมู่บ้านฮอลันดา

บ้านฮอลันดา ซึ่งถูกก่อตั้งขึ้นในสมัยกรุงศรีอยุธยาเมื่อปี พ.ศ. 2177 หรือ ปี ค.ศ. 1634 โดยตั้งอยู่บริเวณริมแม่น้ำเจ้าพระยา ติดกับอู่ต่อเรือขนาดใหญ่ ตำบลสวนพลู อำเภอพระนครศรีอยุธยา จังหวัดพระนครศรีอยุธยา ในปัจจุบันได้มีการสร้างพิพิธภัณฑ์บ้านฮอลันดาขึ้นในบริเวณที่เป็นบ้านฮอลันดาเดิม เพื่อเป็นศูนย์ข้อมูลประวัติศาสตร์เพื่อการศึกษาและเรียนรู้เกี่ยวกับสัมพันธไมตรีระหว่างประเทศไทยและประเทศเนเธอร์แลนด์
ที่มา.
ในสมัยอยุธยา ชาวสยามใช้คำว่า "วิลันดา" หมายถึง เนเธอร์แลนด์หรือชาวดัตช์ มาจากคำภาษามลายูว่า "โอรังเบอลันดา" หมายถึง ชาวดัตช์ในชวาและที่อื่น ๆ ในหมู่เกาะอินเดียตะวันออก (อินโดนีเซียในปัจจุบัน) คำว่า "เบอลันดา" เองอาจมาจากคำภาษาโปรตุเกสว่า "ออลันดา" (ฮอลแลนด์) 
ชาววิลันดาหรือชาวฮอลันดานั้นเป็นชาวต่างชาติที่เข้ามาเจริญสัมพันธไมตรีกับสยามอย่างเป็นทางการครั้งแรกในปี พ.ศ. 2147 (ค.ศ. 1604) ตรงกับปลายช่วงรัชสมัยของสมเด็จพระนเรศวรมหาราช ต่อมาใน พ.ศ. 2151 (ค.ศ. 1608) จึงได้รับพระบรมราชานุญาตจากสมเด็จพระเอกาทศรถให้ตั้งสถานีการค้าแห่งแรก ซึ่งเชื่อว่าตั้งอยู่ทางด้านใต้ภายในเกาะเมือง แต่มีพื้นที่จำกัด ใน พศ. 2177 (ค.ศ. 1634) สมเด็จพระเจ้าปราสาททองทรงตอบแทนการที่วีโอซี (VOC หรือ Dutch East India Company) ให้ความช่วยเหลือทางการทหารด้วยการส่งเรือไปช่วยกองทัพสยามในกรณีพิพาทกับปัตตานี โดยพระราชทานที่ดินผืนใหญ่สำหรับก่อตั้งสถานีการค้า ซึงติดแม่น้ำเจ้าพระยาและอยู่นอกเกาะเมือง สะดวกต่อการขนถ่ายสินค้าขึ้นลงเรือเป็นอย่างมาก
บ้านฮอลันดาในปัจจุบันได้ถูกสร้างขึ้นใหม่เพื่อเป็นศูนย์ข้อมูลประวัติศาสตร์ระหว่างราชอาณาจักรไทยและราชอาณาจักรเนเธอร์แลนด์ บอกเล่าความเป็นมาเมื่อครั้งอดีตของการเข้ามาตั้งถิ่นฐานการทำการค้า และวิถีความเป็นอยู่ของชาวฮอลันดาในประเทศไทย รวมถึงความสัมพันธ์กับชาวไทย บ้านฮอลันดาตั้งอยู่บนพื้นที่ซึ่งครั้งหนึ่งเคยเป็นที่ตั้งของสถานีการค้าบริษัทอินเดียตะวันออกของฮอลันดา (หรือเรียกว่า เฟโอเซ) และชุมชนที่ประกอบด้วยชาวฮอลันดาและผู้คนเชื่อชาติอื่น 
ในวาระเฉลิมฉลอง 400 ปี ความสัมพันธ์ไทย-เนเธอร์แลนด์ เมื่อปี พ.ศ. 2547 (ค.ศ. 2004) สมเด็จพระราชินีนาถเบียทริกซ์แห่งเนเธอร์แลนด์และเจ้าชายวิลเลม-อเล็กซานเดอร์ เจ้าชายแห่งออเรนจ์ เสด็จพระราชดำเนินพร้อมสมเด็จพระเทพรัตนราชสุดาฯสยามบรมราชกุมารี ทรงเยือนที่ตั้งของบ้านฮอลันดาซึ่งกรมศิลปากรได้ทำการขุดค้นและขุดแต่งส่วนที่เหลืออยู่ของสถานีการค้าวีโอซี สมเด็จพระราชินีนาถเบียทริกซ์พระราชทานพระราชทรัพย์ส่วนพระองค์เพื่อการก่อตั้งศูนย์ข้อมูลและจัดแสดงนิทรรศการ เป็นอนุสรณ์แสดงสัมพันธภาพอันยั่งยืนระหว่างสองประเทศ
สกุลเขากวางอ่อน

สกุลเขากวางอ่อน หรือฟาแลนน็อปซิส ("Phalaenopsis") เป็นสกุลของกล้วยไม้ พบได้ทั่วไปในประเทศพม่า ไทย ลาว มาเลเซีย อินโดนีเซีย ฟิลิปปินส์ และหมู่เกาะใกล้เคียงในมหาสมุทรแปซิฟิก รวมทั้งตอนเหนือของทวีปออสเตรเลีย <br></br>จึงกล่าวได้ว่ามีการกระจายพันธุ์อยู่ในทวีปเอเชีย
ฟาแลนน็อปซิสเป็นกล้วยไม้ที่เจริญเติบโตขึ้นทางยอด (Monopodial) ต้นสั้น ใบกว้างค่อนข้างรี หนา และอวบน้ำ รากค่อนข้างใหญ่ ช่อดอกยาว ปกติจะมีใบติดอยู่กับลำต้น 5-6 ใบ และถ้าหากต้นสมบูรณ์ก็สามารถมีใบมากกว่านี้ ดอกบานทนนาน 2-3 สัปดาห์ หรืออาจเป็นเดือน
ฟาแลนน็อปซิสเป็นกล้วยไม้ที่มีเหมาะกับสถานที่ทำงาน เนื่องจากมีคุณสมบัติคายออกซิเจนในเวลากลางคืน สามารถดูดสารพิษจำพวกแอลกอฮอล์และสารที่ระเหยจากพริ้นเตอร์ เครื่องถ่ายเอกสาร และสีทาอาคารได้
รติพันธ์ พันธ์พินิจ

รติพันธ์ พันธ์พินิจ (ชื่อเดิม: เจนนี่ พันธ์พินิจ) ชื่อเล่น เจนนี่ เป็นลูกครึ่งไทย-อิตาเลียน อดีตนักร้องจากค่ายเมโลดิก้าสังกัดอาร์เอส เจ้าของผลงานเพลง "10 ข้อห้าม" และเพลง "ไม่มีตัวตน" ที่โด่งดังในปี 2549 
เป็นพี่สาวแท้ ๆ ของ จามิล่า พันธ์พินิจ ในปี 2555 เจนนี่ได้เข้าประกวดในรายการ "The Voice Thailand" ทางช่อง 3 และในปัจจุบันเธอเข้ารอบ 8 คนสุดท้ายจากเวที เดอะสตาร์ ค้นฟ้าคว้าดาว ปี 12 (หมายเลข 4)
ประวัติ.
เจนนี่ รติพันธ์ พันธ์พินิจ หรือ เจนนี่ เดอะสตาร์ 12 เกิดเมื่อวันที่ 13 กันยายน พ.ศ. 2533 จบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย มีน้องสาวแท้ ๆ 1 คน คือ จามิล่า พันธ์พินิจ (มิล่า) นักร้องสาวจากค่ายกามิกาเซ่ ในเครืออาร์เอส และมีน้องชายอีกคน ชื่อจูจู้
ซึ่งเจนนี่เล่าประวัติการทำงานในวงการให้ฟังว่า "เจนนี่เข้าวงการด้วยวัยเพียง 2 ขวบค่ะ ด้วยการถ่ายโฆษณามาเรื่อย ๆ ตั้งแต่ 2 ขวบ ไม่ว่าจะเป็นโฆษณาหรืองานภาพนิ่ง งานแรกนี่จะเป็นดูเม็กซ์ ก็มีงานหนึ่งที่ถ่ายตอนเด็ก ๆ แล้วหลาย ๆ คนอาจจะยังจำได้ ก็เป็นงานแม็คโดนัลด์ ที่จะมีเด็ก ผมหยิก ๆ อ้วน ๆ หน่อยที่เข้าไปหอมแก้มแม็คโดนัลด์อ่ะค่ะ นั่นแหละเจนนี่ นานมาก ๆ แล้วแต่ยังออนแอร์อยู่ค่ะ ก็ถ่ายพวกนั้นมาเรื่อย ๆ หลังจากนั้นก็ได้เข้าประกวดร้องเพลงที่แฟชั่นไอร์แลนด์ แล้วพี่ที่อาร์เอสเป็นกรรมการ ชื่อว่าพี่ก้อง อยู่ฝ่ายแคสติ้ง แล้วก็เลยมาติดต่อว่าเจนนี่สนใจมาเทสต์เสียงมั้ย เจนนี่ก็โอเค เลยมาเทสต์ แล้วก็เทสต์ผ่านค่ะ ก็เลยได้มาทำเพลงที่อาร์เอสค่ะ" 
ซึ่งการทำอัลบั้มแรกใช้เวลานานกว่า 2 ปีเต็ม อัลบั้มนี้ชื่ออัลบั้มว่า "J N E" โดยเปิดตัวด้วยเพลง "ไม่มีตัวตน" ซิงเกิลเปิดตัวของเธอก็ได้รับการต้อนรับเป็นอย่างดี ต่อด้วยเพลงเร็ว "มูฟ" และเพลงช้าซึ้ง ๆอีก1เพลง "10 ข้อห้าม" (วางแผงเมื่อ พ.ศ. 2549)
ในปีเดียวกัน เจนนี่ได้มีผลงานเพลงอัลบั้มเฉพาะกิจร่วมกับศิลปินอาร์เอส ได้แก่ ณพชร ว่องชาญกิจ (พดด้วง), วงไอน้ำ, จีระนันท์ กิจประสาน (เม), อภิรดี อริยะสัจจธรรม (แอมมารี่), ศิริมาศ ชื่นวิทยา (เอ้), ปาน ธนพร, เกิร์ลลีเบอร์รี, วิด ไฮเปอร์, ภัครมัย โปรตระนันท์ (ตอง), โฟร์-มด และอีกมากมาย คืออัลบั้ม "ลูกของพ่อ" อัลบั้มเฉพาะกิจเนื่องในวันพ่อ
หลังจากหมดสัญญากับทางค่ายอาร์เอส และได้หายไปจากวงการนั้น เพราะเป็นช่วงที่เธอศึกษาต่ออย่างเต็มที่ ในปีพ.ศ. 2555 เจนนี่ กลับมาฮือฮาอีกครั้งกับการเข้าประกวดในรายการ "The Voice Thailand" ซีซั่นแรก (พ.ศ. 2555) ภายใต้ทีมโค้ชแสตมป์ (อภิวัชร์ เอื้อถาวรสุข) 
ในปีพ.ศ. 2559 เจนนี่ก็ได้เข้าออดิชั่นในรายการ เดอะสตาร์ ค้นฟ้าคว้าดาว ปี 12 และติด 1 ใน 8 คนสุดท้ายของเวทีการประกวด ระหว่างที่เข้ารับการประกวด เธอทำคะแนนได้ดีมาก และทุกโชว์ของเธอ เธอทำอย่างเต็มที่ แต่เธอตกรอบเป็นคนที่ 3 ของการประกวด หลังจากที่ได้ประกวดเวทีเดอะสตาร์ เจนนี่เป็นที่รู้จักในวงกว้างมากขึ้น
วัดสมณานัมบริหาร

วัดสมณานัมบริหาร เป็นวัดมหายานในสังกัดคณะสงฆ์อนัมนิกายแห่งประเทศไทย ตั้งอยู่ริมคลองผดุงกรุงเกษม แขวงสี่แยกมหานาค เขตดุสิต กรุงเทพมหานคร เป็นที่บรรจุอัฐิธาตุขององสรภาณมธุรส (บ๋าวเอิง) ซึ่งที่เคารพบูชาของบุคคลทั่วไป
เดิมชื่อ วัดเกี๋ยงเพื้อกตื่อ ชาวญวนที่อพยพมาพึ่งพระบรมโพธิสมภารในรัชสมัยของพระบาทสมเด็จพระนั่งเกล้าเจ้าอยู่หัว เป็นผู้สร้างขึ้น ต่อมาในปี พ.ศ. 2449 พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามวัดใหม่ว่า วัดสมณานัมบริหาร
กลีเซอ 317 บี

กลีเซอ 317 บี เป็นดาวเคราะห์นอกระบบ ที่อยู่ห่างออกไปจากโลกประมาณ 50 ปีแสง โดยอยู่ในกลุ่มดาวเข็มทิศ เป็นดาวที่ประกาศไว้ในปี ค.ศ. 2007 เป็นดาวที่โคจรอยู่ในวงโคจรของดาวแคระแดง คือ กลีเซอ 317 เป็นวงโคจรดาวเคราะห์ก๊าซยักษ์มีประมาณ 95% ระยะห่างระหว่างโลกกับดวงอาทิตย์
ฟรานซิส เบคอน

ฟรานซิส เบคอน ไวส์เคานต์เซนต์อัลบันที่ 1  (22 มกราคม ค.ศ. 1561 – 9 เมษายน ค.ศ. 1626) เป็นนักปราชญ์ รัฐบุรุษ นักวิทยาศาสตร์ นักกฎหมาย และนักเขียนชาวอังกฤษ เป็นประธานศาลสูงสุดของอังกฤษ เบคอนเป็นที่รู้จักในฐานะผู้คิดค้นประสบการณ์นิยม (empiricism)
มุมมองทางศาสนา.
แม้ว่าเบคอน จะมีความเป็นเลิศทางวิชาการอย่างมากล้นและตัวเขาเองก็เป็นประจักษ์นิยม แต่ทว่าสิ่งที่น่าตกใจคือ เบคอนเป็นคนที่เชื่อในการมีอยู่ของพระเจ้า และไม่คิดว่าวิทยาศาสตร์เป็นการลบล้างพระเจ้า โดยประโยคสุดโด่งดังของเขาที่เขาได้ระบุไว้ในงานของเขา "The Essayes Or Covnsels, Civill and Morall, of Francis Lo. Vervlam, Viscovnt St. Alban (1625)" ก็คือ “ความรู้วิทยาศาสตร์อันน้อยนิดโน้มน้าวจิตใจของมนุษย์ไปสู่ลัทธิอเทวนิยม แต่ความรู้วิทยาศาสตร์ที่ลึกซึ้งจะนำจิตใจของมนุษย์มาสู่ศาสนา” 
ทัศนะที่มีน้ำหนักจากนักวิชาการที่ได้ศึกษางานของเบคอนอย่างละเอียด อย่าง สตีเฟน แม็คไนท์ (Stephen A. McKnight) ในหนังสือของเขา "The Religious Foundation of Francis Bacon’s Thought (2006)" ให้เหตุผลว่าเบคอนถือความเชื่อทางศาสนาอย่างแท้จริง แม็คไนท์ใช้ "การวิเคราะห์ข้อความอย่างใกล้ชิด" ของงานแปดชิ้นของเบคอนเพื่อแสดงให้เห็นว่า "วิสัยทัศน์ของเบคอนในการปฏิรูปหรือ 'การสร้างโครงสร้าง' นั้นดึงมาจากพระคัมภีร์ของยิว-คริสเตียนและยิ่งไปกว่านั้น งานของเขาไม่ได้เป็นปฏิเสธศาสนาคริสต์หรือศาสนาใด ความเชื่อเหล่านั้นยังเป็นรากฐานที่สำคัญของโครงการทั้งหมดของเขาอีกด้วย
แม็คไนท์ โต้แย้งว่างานเขียนของเบคอนมีจุดมุ่งหมายที่จะเปิดเผย "ความเข้าใจพระคัมภีร์ในระดับที่แท้จริงและลึกซึ้งยิ่งขึ้นและการช่วยชีวิตของพระเจ้าในประวัติศาสตร์"
MOA-2007-BLG-192Lb

MOA-2007-BLG-192Lb บางครั้งจะเรียกสั้นๆว่า MOA-192 b เป็นดาวเคราะห์นอกระบบที่อยู่ห่างจากโลกประมาณ 3,000 ปีแสง อยู่ในกลุ่มดาวคนยิงธนู ดาวดวงนี้ค้นพบการโคจรรอบดาวแคระน้ำตาล หรือดาวฤกษ์มวลต่ำ MOA-2007-BLG-192L โดยมีมวลประมาณ 3.3 เท่าของโลก และเป็นหนึ่งในดาวเคราะห์นอกระบบที่เล็กที่สุดเท่าที่ทราบมา มันถูกค้นพบเมื่อมีการตรวจสอบปรากฏการณ์ไมโครเลนส์ของแรงโน้มถ่วงเมื่อวันที่ 24 พฤษภาคม ค.ศ. 2007 ซึ่งการตรวจพบเป็นส่วนหนึ่งของโครงการสำรวจปรากฏการณ์ไมโครเลนส์ MOA-II ในการสำรวจที่หอดูดาวมหาวิทยาลัยเมานต์จอห์น ในประเทศนิวซีแลนด์
ระบบดาวเคราะห์หลักก็มีขนาดเล็กเช่นกัน โดยมีมวลประมาณ 6% ของดวงอาทิตย์ มันอาจจะเป็นขนาดเล็กเกินไปที่จะรักษาปฏิกิริยาฟิวชัน ทำให้เปล่งแสงราง ๆ แบบดาวแคระน้ำตาล นอกจากนี้ระยะทางโดยประมาณที่คาดการณ์ระหว่าง MOA-2007-BLG-192Lb และดาวฤกษ์หลักคือประมาณ 0.62 หน่วยดาราศาสตร์ ซึ่งหมายความว่าดาวเคราะห์อาจจะก่อตัวโดยประกอบด้วยน้ำแข็งและก๊าซจำนวนมาก เช่นเดียวกับเช่น ดาวเนปจูน (ดาวเคราะห์น้ำแข็งยักษ์) ที่มีองค์ประกอบดังกล่าวมากกว่า ดาวเคราะห์คล้ายโลก ตามอ้างอิงจากนักดาราศาสตร์ เดวิด เบนเนตต์ ของมหาวิทยาลัยนอเตอร์เดม
สมคิด พงษ์อยู่

สมคิด พงษ์อยู่ (เกิด 28 ตุลาคม พ.ศ. 2520) เป็นทั้งลูกพี่ลูกน้องและผู้ฝึกสอนฟันดาบสากลให้แก่วีระเดช โคธนี ผู้ซึ่งได้รับสองเหรียญทองแดงให้แก่ทีมชาติเยอรมนี ในโอลิมปิกฤดูร้อน 2000 ที่ซิดนีย์
ปัจจุบัน สมคิด พงษ์อยู่ ทำหน้าที่ช่วยเหลือสมาคมฟันดาบสมัครเล่นแห่งประเทศไทย โดยการเป็นผู้ฝึกสอนแก่นักฟันดาบสากลทีมชาติ
ประวัติ.
สมคิด พงษ์อยู่ เติบโตขึ้นมาในฐานะยากจน เมื่อเขาอายุได้ 2 ขวบ มารดาของเขาได้เสียชีวิตลงเนื่องด้วยการคลอดน้องชาย จากนั้น เมื่อเขาอายุได้ 6 ขวบก็ได้ตามน้าของเขาไปอยู่ที่ประเทศเยอรมนีในฐานะบุตรบุญธรรม ซึ่งเขาเติบโตพร้อมกับวีระเดช โคธนี ผู้เป็นลูกพี่ลูกน้อง
สมคิดเริ่มเรียนฟันดาบสากลเมื่ออายุได้ 13 ปี ซึ่งถือเป็นการเริ่มต้นที่ช้ามาก อีกทั้งเขาถูกจำกัดให้ออกจากการแข่งขันของเยอรมันเนื่องด้วยสถานะชาวไทย ส่งผลให้เขาหมดกำลังใจในการเข้าแข่งขัน และหันไปเป็นผู้ฝึกสอนฟันดาบให้แก่เยาวชนแทน
เมื่อ พ.ศ. 2537 เขาได้มีโอกาสเข้าแข่งขันในรายการไทยแลนด์โอเพ่นแอ็คทีฟครั้งที่ 3 ในฐานะชาวไทย ที่ซึ่งเขาได้ต่อสู้กับเกาหลีและฮังการี แล้วได้อันดับ 9 ในภายหลัง เขาจึงเป็นตัวแทนทีมชาติไทยในการเข้าแข่งขันกีฬาซีเกมส์ แต่แล้ว เขาก็พลาดการแข่งขันเอเชียนเกมส์ เนื่องด้วยผู้ฝึกสอนของเขาที่มีชื่อว่า เอเบอร์ฮาร์ด เมล เกิดป่วยอย่างรุนแรงจนอาจถึงแก่ชีวิต สมคิดจึงรับหน้าที่เป็นผู้ฝึกสอนให้แก่ ปีเตอร์ คูลาสซา แทน แล้วปีเตอร์ก็ได้เป็นแชมป์ของเยอรมันในเวลาต่อมา หนึ่งเดือนหลังจากนั้น สมคิดก็ได้เป็นแชมป์ของประเทศไทย และมีโอกาสร่วมแข่งขันในรายการเวิลด์คัพ รวมถึงได้รับรางวัลเหรียญทองจากการแข่งขันเอเชียนเกมส์ 1998 ที่กรุงเทพมหานคร ก่อนที่จะหันกลับไปเป็นผู้ฝึกสอนฟันดาบสากลดังเดิมในภายหลัง
เมื่อครั้งที่เอเบอร์ฮาร์ด เมล ลาออกจากการเป็นผู้ฝึกสอน สมคิดก็ได้รับหน้าที่เป็นผู้ฝึกสอนให้แก่วีระเดช โคธนี นักฟันดาบสองเหรียญทองแดงโอลิมปิก
นอกจากนี้ สมคิดยังเป็นผู้ฝึกสอนทีมฟันดาบสากลหญิงทีมชาติไทย ที่เข้าแข่งขันในฟันดาบสากลเยาวชนชิงแชมป์เอเชียรายการ ดิเอเชียนจูเนียร์แอนด์คาเดตเฟนซิงแชมเปี้ยนชิพ 2012 โดยพวกเธอได้รับเหรียญเงินในประเภทเซเบอร์
แนปา (รัฐแคลิฟอร์เนีย)

แนปา  เป็นเมืองในสหรัฐอเมริกา เป็นเคาน์ตีซีตของแนปาเคาน์ตี รัฐแคลิฟอร์เนีย จากข้อมูลปี ค.ศ. 2010 มีประชากร 76,915 คน เป็นเมืองใหญ่เป็นอันดับ 100 ของรัฐแคลิฟอร์เนีย เมืองนี้ตั้งขึ้นในปี ค.ศ. 1872
อัลกุรนะตุสเซาดาอ์

อัลกุรนะตุสเซาดาอ์  เป็นภูเขาในประเทศเลบานอนในทิวเขาเลบานอน เป็นจุดสูงที่สุดของประเทศ มีความสูง 3,088 เมตร เหนือระดับน้ำทะเลปานกลาง ที่ความสูง 1,800 ม. ปกคลุมด้วยหิมะตลอด 4 เดือนต่อปี และที่ความสูงมากกว่า 2,500 เมตร ปกคลุมด้วยหิมะ 6 เดือนต่อปี
ชาวบาสก์

ชาวบาสก์ ([ˈbaskos]; [bask]) เป็นกลุ่มชาติพันธุ์ในยุโรปตะวันตกเฉียงใต้ ที่มีภาษาบาสก์, วัฒนธรรมทั่วไป และมีพันธุกรรมบรรพบุรุษจากVascones และ Aquitani โบราณ
ชาวบาสก์อาศัยอยู่ทางตะวันตกของเทือกเขาพิเรนีส บนชายฝั่งอ่าวบิสเคย์และข้ามไปถึงทางตอนเหนือ-กลางของประเทศสเปน และทางใต้-ตะวันตกของประเทศฝรั่งเศส พวกบาสก์โดยทั่วไปเป็นพวกนับถือศาสนาคริสต์ที่เคร่งมากและมีภาษาเป็นของตนเองซึ่งแตกต่างจากสเปนและฝรั่งเศส
ชาวสเปน

ชาวสเปน  มีสองความหมาย ความหมายทั่วไป คือ คนพื้นเมืองที่อยู่ส่วนใดส่วนหนึ่งของประเทศสเปน อีกความหมายด้านกฎหมาย คือ บุคคลที่ถือสัญชาติสเปน ในประเทศสเปนนั้นมีชนชาติและผู้นับถือศาสนาที่หลากหลาย สะท้อนถึงประวัติศาสตร์ความซับซ้อนของประเทศ ภาษาอย่างเป็นทางการ คือ ภาษาสเปน (คาสตีล) ซึ่งเป็นภาษาของสเปนแถบเหนือ-กลาง แต่ละท้องถิ่นมีภาษาเฉพาะกลุ่ม ภาษาที่พูดในสเปนนั้นเป็นกลุ่มภาษาโรมานซ์ (ยกเว้นภาษาบาสก์)
ส่วนชาวสเปนที่อพยพออกไปจากประเทศสเปนนั้น โดยมากมักอยู่ในลาตินอเมริกา
วัลลภ โพทะยะ

วัลลภ โพทะยะ (1 เมษายน พ.ศ. 2485 –) เป็นศิลปินเขียนภาพและอดีตนักกีฬายิงธนูชาวไทย ซึ่งมีส่วนร่วมในการแข่งขันโอลิมปิกฤดูร้อน 1976 ที่มอนทรีออล ที่ประเทศแคนาดา และได้อันดับที่ 35 ของการแข่งขันยิงธนู รวมทั้งเป็นผู้รับรางวัลเหรียญทองแดงจากการแข่งขันซีเกมส์ 1977 ที่ประเทศมาเลเซีย
วัลลภ โพทะยะ ยังเป็นกรรมการผู้จัดการของบริษัทเลมอนทรีจำกัด ตลอดจนเคยเป็นครูสอนศิลปะ ที่โรงเรียนกรุงเทพคริสเตียนวิทยาลัย ผลงานที่ยิ่งใหญ่ที่สุดของ วัลลภ โพทะยะ คือการออกแบบตราสัญลักษณ์การแข่งขันฟุตบอลจตุรมิตรสามัคคี ซึ่งยังคงใช้อยู่จนถึงปัจจุบัน
61 หญิงสาว บี

61 หญิงสาว บี (ชื่อย่อ 61 Vir b) เป็นดาวเคราะห์นอกระบบวงโคจรที่ 5 ที่ส่องสว่างปรากฏG-type star คือ 61 หญิงสาว ดาวเคราะห์ดวงนี้มีมวลขั้นต่ำเป็น 5.1 เท่าของโลก และเป็นตัวอย่างของดาวเคราะห์ซูเปอร์เอิร์ธ มันโคจรอยู่ใกล้กับดาวฤกษ์ ที่ระยะห่างจาก 0.050201 AU กับความผิดปกติของ 0.12 ดาวเคราะห์ดวงนี้ค้นพบเมื่อ 14 ธันวาคม ค.ศ. 2009 โดยใช้ Doppler spectroscopy ถ่ายในหอดูดาวเคก และหอดูดาวดาราศาสตร์ออสเตรเลีย
61 หญิงสาว ดี

61 หญิงสาว ดี (ชื่อย่อ 61 Vir d) เป็นดาวเคราะห์นอกระบบ วงโคจรที่ 5 ที่ส่องสว่างปรากฏG-type star คือ 61 หญิงสาวดาวเคราะห์ดวงนี้มีมวลขั้นต่ำเป็น 22.9 เท่าของโลก โคจรเกือบครึ่งหนึ่งระยะทางที่ดาวเป็นโลกโคจรรอบดวงอาทิตย์มีค่า eccentricity 0.35 ดาวเคราะห์ดวงนี้มักจะเป็นดาวเคราะห์ก๊าซยักษ์เหมือนกับ ดาวยูเรนัส และดาวเนปจูน ดาวเคราะห์ดวงนี้ค้นพบเมื่อ 14 ธันวาคม ค.ศ. 2009 โดยใช้Doppler spectroscopy ถ่ายในหอดูดาวเคก และหอดูดาวดาราศาสตร์ออสเตรเลีย
ผีเสื้อแห่งความลับ

ผีเสื้อแห่งความลับ  เป็นนวนิยายเยาวชน/ลึกลับ เขียนโดย ฮาร์ลาน โคเบน เป็นงานเขียนเล่มแรกในชุด "นักสืบมิคกี้ โบลิทาร์" ซึ่งมีศักดิ์เป็นหลานของไมรอน โบลิทาร์ ฉบับภาษาอังกฤษ ตีพิมพ์โดยสำนักพิมพ์โอไรออน เมื่อวันที่ 15 กันยายน พ.ศ. 2554
สำหรับฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์
หลอก (ชุดไมรอน โบลิทาร์)

หลอก  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนลำดับที่ 10 ในชุดนักสืบ "ไมรอน โบลิทาร์" ฉบับภาษาอังกฤษ ตีพิมพ์โดยสำนักพิมพ์ดั๊ตตั้น เมื่อวันที่ 22 มีนาคม พ.ศ. 2554 ส่วนฉบับภาษาไทย ตีพิมพ์โดยแพรวสำนักพิมพ์ แปลโดยมณฑารัตน์ ทรงเผ่า วางจำหน่ายในช่วงงานสัปดาห์หนังสือครั้งที่ 40 (29 มีนาคม - 8 เมษายน พ.ศ. 2555)
นวนิยายเรื่องนี้ได้รับรางวัล RBA International Prize for Crime Writing ประจำปี ค.ศ. 2010
เรื่องย่อ.
ซูซซ์ ที อดีตนักเทนนิสสาวดาวรุ่งกำลังท้องได้แปดเดือน สามีของเธอ เล็กซ์ ไรเดอร์ เป็นสมาชิกวงร็อคระดับตำนาน ซูซซ์มาหาไมรอนและขอให้เขาตามหาตัวเล็กซ์ที่หนีหายไปหลังจากอ่านข้อความที่มีคนมาเขียนไว้ในเฟซบุ๊กของซูซซ์ คำสองคำที่ร้ายแรงพอที่จะเปลี่ยนแปลงทุกอย่าง รวมถึงชีวิตของไมรอนและวินเองด้วย
ในระหว่างที่ตามหาตัวเล็กซ์ ไมรอนได้พบกับผู้หญิงที่เขาเกลียดที่สุด คิตตี้ โบลิทาร์ ภรรยาของแบรด น้องชายที่แตกคอกับเขาและเป็นฝ่ายออกจากบ้านไป ไมรอนพยายามตามหาคิตตี้ เพราะตลอดเวลาสิบกว่าปีนั้นเขาไม่ได้รับข่าวคราวใด ๆ จากแบรดเลย ไมรอนเองก็ไม่ได้คิดว่าการกลับมาของคิตตี้ในครั้งนี้จะทำให้หลายอย่างเปลี่ยนไปแบบไม่อาจกลับไปเป็นเหมือนเดิมได้ และเขายังได้รู้อีกด้วยว่า ความจริงที่น่าเกลียดที่สุด ก็ยังดีกว่าคำโกหกที่สวยหรูที่สุด
แลก (ชุดไมรอน โบลิทาร์)

แลก  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 9 ในชุด "นักสืบไมรอน โบลิทาร์" โดยเล่มนี้มีแตกต่างจากเล่มอื่น ๆ ในชุด ตรงที่ฉากส่วนใหญ่จะอยู่ในประเทศอังกฤษและฝรั่งเศส ฉบับภาษาอังกฤษ ตีพิมพ์โดยสำนักพิมพ์ดั๊ตตั้น เมื่อเดือนมีนาคม พ.ศ. 2552 ส่วนฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์ เมื่อเดือนตุลาคม พ.ศ. 2552 ออกวางจำหน่ายในช่วงงานมหกรรมหนังสือครั้งที่ 14
เรื่องย่อ.
ไมรอน โบลิทาร์ ได้รับโทรศัพท์จาก เทเรส คอลลินส์ คนรักเก่าที่เลิกรากันไปตั้งแต่เมื่อสิบปีที่แล้ว และไม่ได้ติดต่อกันอีกเลย เทเรสขอให้ไมรอนเดินทางไปหาเธอที่ปารีส โดยไม่บอกเหตุผลอะไร เมื่อไปถึง เทเรสได้เล่าเรื่องราวเกี่ยวกับชีวิตของเธอตลอดช่วงเวลาสิบปีที่ผ่านมาให้เขาฟัง ทั้งความลำบากลำบนจากการตั้งท้อง ความอิ่มเอิบใจยามที่ลูกน้อยของเธอคลอดออกมา จนมาถึงอุบัติเหตุครั้งสำคัญที่พรากทุกอย่างไปจากชีวิตของเธอ ไม่ว่าจะเป็นการแต่งงาน ความสุข และบุตรสาวอันเป็นที่รัก แถมตอนนี้ริค อดีตสามีของเธอยังถูกฆาตกรรม และเธอเองก็ตกเป็นผู้ต้องสงสัย เธอไม่รู้จะหันหน้าไปพึ่งใคร
แต่ไมรอนกลับพบหลักฐานที่ทำให้เรื่องราวทุกอย่างพลิกผัน เพราะในที่เกิดเหตุพบเลือดของใครอีกคนหนึ่ง ซึ่งจากการพิสูจน์พบว่าเป็นของบุตรสาวของริคและเทเรสซึ่งเสียชีวิตไปตั้งแต่เมื่อสิบปีที่แล้ว
นั่นหมายความว่าเธอยังมีชีวิตอยู่ตลอดสิบปีที่ผ่านมานี้ หรือจะเป็นไปได้ไหมว่าริคมีลูกกับคนอื่นอีกที่ไม่ใช่เทเรส แล้วไหนจะมีเรื่องส่วนตัวของเทเรสที่ถูกเก็บเป็นความลับมาเนิ่นนาน
ไมรอนกับเทเรสต้องเผชิญหน้ากับผู้ร้ายที่พวกเขาไม่รู้ว่าเป็นใคร ในประเทศที่ทุกอย่างไม่ได้เป็นอย่างที่มองเห็น รวมทั้งต้องต่อสู้กับกลไกทางการเมืองระหว่างประเทศอย่าง กระทรวงความมั่นคงแห่งมาตุภูมิ (Homeland Security) องค์การตำรวจสากล (Interpol) หน่วยปฏิบัติการลับแห่งอิสราเอล (Mossad) ทั้งคู่จึงต้องเร่งสืบหาความจริง ไม่ใช่เพียงเพื่อให้รู้ว่าเกิดอะไรขึ้นกับลูกสาวของเทเรสกันแน่เท่านั้น แต่ยังรวมไปถึงการเปิดโปงแผนการร้ายระดับชาติอีกด้วย
สัญญา (ชุดไมรอน โบลิทาร์)

สัญญา  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 8 ในชุดนักสืบ "ไมรอน โบลิทาร์" โคเบนกลับมาเขียนในชุดนี้อีกครั้ง หลังจากเล่มล่าสุดในตอนนั้นคือ "ลับ" (Darkest Fear) ออกวางจำหน่ายเมื่อ 6 ปีก่อน
ฉบับภาษาอังกฤษ ตีพิมพ์โดยสำนักพิมพ์โอไรออน เมื่อเดือนพฤษภาคม พ.ศ. 2549 สำหรับฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์ เมื่อปี พ.ศ. 2550
เรื่องย่อ.
หกปีมาแล้ว หลังจากที่ไมรอน โบลิทาร์เลิกทำตัวเป็นฮีโร่ คอยสืบเรื่องของคนนั้นคนนี้ เป็นเวลาหกปีที่เขาไม่ได้ชกต่อยกับใคร ไม่ได้จับ หรือยิงปืน เขาไม่ได้โทรหาวิน เพื่อนรัก ให้มาช่วยเขาหรือมาเป็นกำลังเสริม และทุกสิ่งทุกอย่างกำลังจะเปลี่ยนไป
เพียงเพราะคำ “สัญญา”... 
เป็นคำสัญญาง่ายๆ เนื่องจากไมรอนเคยเสียเพื่อนไปจากอุบัติเหตุรถยนต์สมัยอยู่ไฮสกูล คืนวันหนึ่งในงานปาร์ตี้ เขาจึงให้สัญญากับเอมีและแคลร์ เด็กสาวสองคนผู้เป็นลูกสาวของเพื่อนว่า หากพวกเธออยู่นอกบ้านและเจอปัญหาอะไร แต่ไม่กล้าโทร.หาพ่อแม่ ขอให้โทร.หาเขา ไม่ว่าเขาจะอยู่ที่ไหน ไม่ว่าตอนนั้นจะเป็นเวลาอะไร เขาจะไปรับและจะช่วยเหลือพวกเธอทุกอย่าง โดยจะไม่ถามอะไรทั้งสิ้น 
หลายคืนต่อมา ไมรอนได้รับโทรศัพท์จากเอมี ขอให้เขาไปรับเธอจากมิดทาวน์แมนฮัตตันไปส่งที่บ้านเพื่อนเธอในนิวเจอร์ซี วันรุ่งขึ้น พ่อแม่ของเด็กสาวแจ้งความว่าลูกสาวหายตัวไปและไมรอนก็เป็นคนสุดท้ายที่เจอเธอ และเมื่อหลักฐานที่พบภายหลังบ่งชี้ว่าคดีหายตัวครั้งนี้มีความเกี่ยวโยงกับการหายตัวไปอย่างลึกลับของ เคที โรเชสเตอร์ เด็กสาวอีกคน ไมรอนจึงกลายเป็นผู้ต้องสงสัยอันดับหนึ่งของทั้งสองคดี 
แต่สำหรับไมรอน ทุกคนที่เกี่ยวข้องกับเคทีล้วนน่าสงสัย เพราะต่างก็มีความลับ และต่างก็พร้อมจะทำทุกอย่างเพื่อปกปิดความลับนั้นไว้
ทีอาร์อีเอส-2บี

ทีอาร์อีเอส-2บี (หรือ เคปเลอร์-1บี) เป็นดาวเคราะห์นอกระบบที่โคจรรอบดาวฤกษ์ GSC 03549-02811 อยู่ห่างจากระบบสุริยะประมาณ 718 ปีแสง เป็นดาวเคราะห์ที่ได้รับการระบุไว้ในปี ค.ศ. 2011 เป็นที่รู้จักกันเป็นมืดที่สุดของดาวเคราะห์นอกระบบ ที่สะท้อนน้อยกว่า 1% ของแสงที่ตกกระทบนั้น ๆ มวลของดาวเคราะห์และรัศมีบ่งบอกว่ามันเป็นดาวเคราะห์ก๊าซยักษ์ที่มีส่วนประกอบเป็นกลุ่มเดียวกับที่ของดาวพฤหัสบดี ซึ่งแตกต่างจากดาวพฤหัสบดี แต่คล้ายกับหลายดาวเคราะห์ที่ตรวจพบรอบดาวอื่น ๆ ทีอาร์อีเอส-2บีตั้งอยู่ใกล้กับดาวฤกษ์ของมัน และเป็นของชั้นดาวเคราะห์ที่รู้จักกันเป็นดาวพฤหัสบดีร้อน ระบบนี้เป็นระบบภายในเขตข้อมูลของมุมมองของยานอวกาศเคปเลอร์ที่ในขณะนี้การดำเนินงาน
สมาชิกสภาผู้แทนราษฎรจังหวัดปราจีนบุรี

จังหวัดปราจีนบุรี มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดปราจีนบุรีมีสมาชิกสภาผู้แทนราษฎรคนแรก คือ ร้อยเอก ทองคำ คล้ายโอภาส
      พรรคสหชีพ
      พรรคแนวรัฐธรรมนูญ
       พรรคเสรีมนังคศิลา 
       ไม่สังกัดพรรคการเมือง
       พรรคสหประชาไทย
       พรรคธรรมสังคม
       พรรคกิจสังคม
       พรรคสังคมชาตินิยม
       ไม่สังกัดพรรคการเมือง
       พรรคกิจสังคม
       พรรคธรรมสังคม
       พรรคชาติไทย
       พรรคสังคมชาตินิยม
       พรรคสยามประชาธิปไตย
       พรรคชาติไทย
       พรรคประชากรไทย 
       พรรคสหประชาธิปไตย 
       พรรคราษฎร 
       พรรคชาติไทย
       พรรคชาติพัฒนา (พ.ศ. 2535) 
       พรรคชาติไทย
       พรรคชาติพัฒนา (พ.ศ. 2535) 
       พรรคความหวังใหม่
       พรรคไทยรักไทย
       พรรคความหวังใหม่ → พรรคไทยรักไทย 
       พรรคพลังประชาชน (พ.ศ. 2541) → พรรคกิจสังคม 
       พรรคพลังประชาชน (พ.ศ. 2541) → พรรคเพื่อแผ่นดิน 
       พรรคมัชฌิมาธิปไตย 
       พรรคมัชฌิมาธิปไตย → พรรคประชาธิปัตย์ 
       พรรคภูมิใจไทย 
       พรรคภูมิใจไทย
       พรรคชาติไทยพัฒนา
       พรรคก้าวไกล → พรรคชาติพัฒนากล้า → พรรคชาติพัฒนา
บุลินกราวนด์

บุลินกราวนด์  หรือที่ทั่วไปเรียกกันว่า อัปตันพาร์ก (Upton Park) เพราะสนามนี้ตั้งอยู่ที่ย่านอัปตันในกรุงลอนดอน สหราชอาณาจักร เป็นอดีตสนามฟุตบอลเหย้าของเวสต์แฮมยูไนเต็ด
ประวัติ.
เวสต์แฮมยูไนเต็ดได้เช่าพื้นที่ติดกับกรีนสตรีต โดยบริเวณนั้นอยู่ในการปกครองของเทศบาลเมืองอีสต์แฮม รวมไปถึงโบสถ์ของชาวโรมันคาทอลิกด้วย ในปี ค.ศ. 1912 โดยบ้านในแถบกรีนสตรีตนั้น จะถูกเก็บค่าเช่าและภาษีโดยแอนน์ บุลิน โดยบริเวณนั้นมีข่าวลือว่าถูกหลอกหลอนโดยเธอ ซึ่งเสียชีวิตจากการประหารด้วยการบั่นศีรษะ ซึ่งในแถบนั้นก็มีปราสาทบุลินอยู่ด้วย อันเป็นที่มาชื่อสนามแห่งนี้ แต่ชื่อสนามที่ผู้คนทั่วไปพูดถึง ก็คือ "อัปตันพาร์ก" เพราะเป็นที่รู้จักของคนทั่วไป ตามชื่อของย่านอัปตันในกรุงลอนดอน
ในเดือนสิงหาคม ค.ศ. 1994 เครื่องบินทิ้งระเบิด วี-1 ฟลายอิง ได้ลงจอดในบริเวณตะวันตกเฉียงใต้ของสนาม ซึ่งเหมือนเป็นการกดดันไม่ให้เล่นในบ้าน แต่ก็ทำอะไรไม่ได้ เพราะเวสต์แฮมยูไนเต็ดสามารถชนะได้ถึง 9 นัดติดต่อกัน ต่อมาในเดือนธันวาคม เวสต์แฮมยูไนเต็ดได้กลับมาเล่นในบ้านอีกครั้ง และได้แพ้ต่อทอตนัมฮอตสเปอร์ ไป 1–0 ในวันที่ ซึ่งในนัดนั้นก็เป็นสถิติของสนามอีกด้วย เนื่องจากได้จุผู้ชมถึง 42,322 คน ในฟุตบอลดิวิชัน 1 ของอังกฤษ ถัดมาในวันที่ 21 กันยายน ค.ศ. 2002 ในนัดที่พบกับแมนเชสเตอร์ซิตีในการแข่งขันพรีเมียร์ลีก ก็ได้มีการทำสถิติของสนามอีกครั้ง โดยมียอดผู้ชม 35,550 คน โดยในขณะนั้นสนามบุลินกราวนด์ได้เป็นสนามที่ติดเก้าอี้ทั้งหมดแล้ว
โดยปัจจุบันความจุของสนามอยู่ที่ 35,016 ที่นั่ง โดยทางสนามได้ปรับปรุงมาตั้งแต่ยุคสมัยปี ค.ศ. 1990 ดังนี้
ภาพมุมกว้างจากอัฒจันทร์ด้านตะวันออกของบุลินกราวนด์
นัดสุดท้าย.
เวสต์แฮมยูไนเต็ด ลงแข่งในบุลินกราวนด์เป็นครั้งสุดท้ายในนัดที่ 37 ของพรีเมียร์ลีกฤดูกาล 2015–16 ตรงกับวันที่ 11 พฤษภาคม ค.ศ. 2016 โดยเป็นฝ่ายเอาชนะ แมนเชสเตอร์ยูไนเต็ด ไปได้ 3-2 ทั้งที่เป็นฝ่ายถูกยิงตามหลังถึง 2 ครั้ง โดยแมนออฟเดอะแมตช์ของนัดนี้คือ ดีมีทรี ปาแย็ต ก่อนที่ฤดูกาลหน้าจะย้ายไปสนามแห่งใหม่ คือ โอลิมปิกสเตเดียม ด้วยสัญญาเช่านาน 99 ปี เนื่องจากทางสโมสรได้ขายสนามและพื้นที่แห่งนี้ให้กลับกลุ่มบริษัทอสังหาริมทรัพย์ไปตั้งแต่ต้นปี ค.ศ. 2014 โดยผู้เล่นทั้งหมดรวมถึงกลุ่มผู้ฝึกสอนได้ถ่ายรูปหมู่ร่วมกันที่สนามแห่งนี้เป็นครั้งสุดท้ายเมื่อวันที่ 17 ตุลาคม ค.ศ. 2015 รวมระยะเวลาที่ใช้สนามนี้ 111 ปี
คนเริงเมือง

คนเริงเมือง เป็นนวนิยายเรื่องหนึ่งของ สุวรรณี สุคนธา ซึ่งถ่ายทอดชีวิตของพริ้ง ตัวเอกของเรื่องได้อย่างมีอรรถรสและอรรถศิลป์ ชีวิตของพริ้งซึ่งเต็มไปด้วยกิเลสตัณหา โดยไม่เคยสนใจความรู้สึกของคนอื่น ถูกเปรียบเทียบกับช้อยพี่สาวแท้ ๆ ซึ่งทั้งชีวิตมีแต่คำว่าให้ และคิดถึงความรู้สึกของคนอื่นก่อนเสมอ นอกจากนี้ เนื้อเรื่องยังเกี่ยวพันกับเหตุการณ์ทางประวัติศาสตร์สมัยสงครามโลกครั้งที่ 2 ทำให้ผู้อ่านได้เห็นภาพชีวิตความเป็นอยู่ ตลอดจนค่านิยมของคนในสมัยนั้น
นวนิยายเรื่องนี้ดัดแปลงเป็นภาพยนตร์และละครโทรทัศน์หลายรอบ
ครั้งที่5 ในปี พ.ศ. 2560 ได้นำมาสร้างเป็นละครโทรทัศน์ใช้ชื่อว่า พริ้ง คนเริงเมือง สร้างโดย บริษัทมีเดีย สตูดิโอและบริษัทนีโน่ บราเดอร์ส ออกอากาศ ทาง สถานีโทรทัศน์สีกองทัพบกช่อง 7 กำกับการแสดงโดย รัญญา ศิยานนท์ นำแสดงโดย เขตต์ ฐานทัพ, อคัมย์สิริ สุวรรณศุข, กฤษฎา สุภาพพร้อม, วัชรบูล ลี้สุวรรณ, ภูริ หิรัญพฤกษ์, พูลภัทร อัตถปัญญาพล เริ่มตอนแรกวันพฤหัสบดีที่ 13 เมษายน พ.ศ. 2560 -1 มิถุนายน พ.ศ. 2560 ต่อจากละครเรื่องนักบุญทรงกลด
ข้อมูลมหัต

ในสาขาเทคโนโลยีสารสนเทศ ข้อมูลมหัต หรือ ข้อมูลขนาดใหญ่ หรือนิยมทับศัพท์ บิ๊กเดทา, บิ๊กดาต้า  คือชุมนุมของชุดข้อมูลที่มีขนาดและความซับซ้อนมาก จนมันยากที่จะประมวลผลได้ด้วยเครื่องมือจัดการฐานข้อมูลที่มีอยู่
ความท้าทายนี้รวมถึงการจับบันทึก การจัดเก็บ การค้นหา การแบ่งปัน การวิเคราะห์ และการวาดภาพข้อมูล
แนวโน้มของชุดข้อมูลต่าง ๆ ที่ใหญ่ขึ้นเป็นผลจากสารสนเทศเพิ่มเติมที่ได้มาจากการวิเคราะห์ชุดข้อมูลชุดใหญ่ชุดเดียวของข้อมูลที่เกี่ยวข้องกัน เทียบกับชุดข้อมูลย่อยๆ หลายชุดที่แยกจากกันที่มีขนาดรวมกันแล้วเท่ากัน
สิ่งนี้อนุญาตให้ความเชื่อมโยงถูกค้นพบได้ เพื่อ "หาแนวโน้มทางธุรกิจ ตัดสินคุณภาพของงานวิจัย ป้องกันโรค วิเคราะห์การอ้างอิงกฎหมาย ต่อสู้กับอาชญากรรม และบอกสภาพการจราจรตามเวลาจริง"
อัดดัมมาม

อัดดัมมาม ("Ad Dammām") เป็นเมืองใหญ่ที่สุดในแคว้นตะวันออก ประเทศซาอุดีอาระเบีย เป็นเขตที่มีน้ำมันมากที่สุดในโลก ตั้งอยู่ใกล้อ่าวเปอร์เซีย ทางตะวันออกของประเทศ ตรงข้ามกับประเทศบาห์เรน
สมาชิกสภาผู้แทนราษฎรจังหวัดพัทลุง

จังหวัดพัทลุง มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพัทลุงมีสมาชิกสภาผู้แทนราษฎรคนแรก คือ ร้อยตรี ถัด รัตนพันธุ์
      พรรคประชาธิปัตย์
      พรรคสหชีพ 
      พรรคธรรมาธิปัตย์ (พ.ศ. 2498)
      พรรคประชาธิปัตย์
      พรรคแนวประชาธิปไตย 
      พรรคอธิปัตย์ 
      พรรคประชาธิปไตย (พ.ศ. 2517) 
      พรรคประชาธิปัตย์
      พรรคสังคมนิยมแห่งประเทศไทย
      ไม่สังกัดพรรคการเมือง
      พรรคประชาธิปัตย์
      พรรคกิจสังคม
      พรรคประชาชน (พ.ศ. 2531) → พรรคเอกภาพ 
      พรรคชาติไทย
      พรรคความหวังใหม่ 
      ไม่สังกัดพรรคการเมือง
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคภูมิใจไทย
      พรรครวมไทยสร้างชาติ
ลาปลาตา

ลาปลาตา  เป็นเมืองหลักของรัฐบัวโนสไอเรส ประเทศอาร์เจนตินา จากข้อมูล ค.ศ. 2001 มีประชากร 186,524 คน เมืองนี้ก่อตั้งอย่างเป็นทางการเมื่อวันที่ 19 พฤศจิกายน ค.ศ. 1882 มีการวางผังเมืองคล้ายกรุงวอชิงตันดีซี ของสหรัฐอเมริกา เป็นเมืองท่าที่มีท่าเรือขนาดใหญ่ มีการบรรจุหีบห่อเนื้อสัตว์ อุตสาหกรรมกลั่นน้ำมันและอุตสาหกรรมเคมี เคยใช้ชื่อว่า "เอบาเปรอนซิตี"  ระหว่างปี ค.ศ. 1952 - 1955